Joseph Ratzinger tjenestegjorde i mange år i Bayerns statspoliti (). Etter nasjonalsosialistenes maktovertagelse, da han allerede var en eldre mann, måtte familien flytte mange ganger på grunn av Ratzingers anti-nazistiske holdning. Fra 1936 tjenestegjorde han i det nye føderale politiet, frem til han året etter, 60 år gammel, gikk av med pensjon og slo seg ned i den lille byen Traunstein, hvor han tilbragte resten av sitt liv. Han opplevet at begge hans sønner ble prester i 1950, og da han døde i 1959 var Joseph Ratzinger den yngre allerede professor og en anerkjent teolog.